b'\n_START_ARTICLE_\n1958 m. Formul\xc4\x97s 1 sezonas\n_START_SECTION_\nSezono ap\xc5\xbevalga\n_START_PARAGRAPH_\nNors \xc5\xa1iemet varikliai lenktyn\xc4\x97se i\xc5\xa1liko tie patys, ta\xc4\x8diau buvo suma\xc5\xbeinta lenktyni\xc5\xb3 trukm\xc4\x97 iki 300 km arba 2 valand\xc5\xb3. Taip pat \xc5\xa1iais metais buvo privaloma naudoti \xc4\xafprast\xc4\x85 komercin\xc4\xaf benzin\xc4\x85, vietoje specialaus lenktyninio kuro. \xc5\xa0iame sezone pirm\xc4\x85 kart\xc4\x85 buvo pristatyta konstruktori\xc5\xb3 \xc4\xafskaita, kuri\xc4\x85 pirm\xc4\x85 kart\xc4\x85 laim\xc4\x97jo Vanwall ekipa. Ta\xc4\x8diau \xc4\x8dempionu asmenin\xc4\x97je \xc4\xafskaitoje tapo Mike Hawthornas su Ferrari. Jis peln\xc4\x97 tik vien\xc4\x85 pergal\xc4\x99, ta\xc4\x8diau net 5 kartus fini\xc5\xa1avo antroje vietoje, tad to u\xc5\xbeteko aplenkti Stirling Moss\xc4\x85, pelnius\xc4\xaf keturias pergales. Vienas geriausi\xc5\xb3 to met\xc5\xb3 pilot\xc5\xb3 Juan Manuel Fangio dalyvavo vos dvejuose etapuose ir pasitrauk\xc4\x97 i\xc5\xa1 lenktyni\xc5\xb3 po Pranc\xc5\xabzijos GP. \xc5\xa0iame sezone pirm\xc4\x85 kart\xc4\x85 Formul\xc4\x97s 1 istorijoje startavo moteris - tai buvo Maria Teresa de Filippis. I\xc5\xa1 dalyvaut\xc5\xb3 keturi\xc5\xb3 lenktyni\xc5\xb3 ji vien\xc4\x85 kart\xc4\x85 nesikvalifikavo, o du kartus nebaig\xc4\x97 disntancijos. Taip pat \xc5\xa1iame sezone debiutavo Bernie Ecclestoneas kaip pilotas. Vieninteliame Monako GP jis nesikvalifikavo.\n_START_SECTION_\nSezono \xc5\xbe\xc5\xabtys\n_START_PARAGRAPH_\nT\xc5\xb3 met\xc5\xb3 \xc4\x8dempionas Hawthornas pasitrauk\xc4\x97 i\xc5\xa1 lenktyni\xc5\xb3 po sezono, ta\xc4\x8diau \xc5\xbeuvo autokatastrofoje kit\xc5\xb3 met\xc5\xb3 prad\xc5\xbeioje. Dar keli pilotai \xc5\xbeuvo sezono metu - Luigi Musso Pranc\xc5\xabzijos GP, Peter Collinsas Vokietijos GP, o Stuart Lewis-Evansas paskutiniame sezono etape Maroke.'